
RAPORT DE SPECIALITATE
privind aprobarea Planului de selecţie pentru ocuparea posturilor vacante din cadrul Consiliului de Administraţie la Compania Locală de Termoficare „Colterm” S.A. Timişoara - componenta iniţială

Având în vedere Referatul de aprobare al proiectului de hotărâre,  al Primarului Municipiului Timișoara și Proiectul de hotărâre privind aprobarea Planului de selecţie pentru ocuparea posturilor vacante din cadrul Consiliului de Administraţie la Compania Locală de Termoficare „Colterm” S.A. Timişoara – componenta iniţială;
Având în vedere Hotărârea Consiliului Local al Municipiului Timişoara nr. 152/22.04.2021 privind declanșarea procedurii de selecție a membrilor Consiliului de administrație la Compania Locală de Termoficare “COLTERM” S.A. Timișoara;
Având în vedere Proiectul componentei iniţiale a Planului de selecţie pentru ocuparea posturilor vacante din cadrul Consiliului de administraţie al Companiei Locale de Termoficare “Colterm” S.A. Timişoara nr. SC2021-011716/26.04.2021 şi adresa Companiei Locale de Termoficare “Colterm” S.A nr. ………, prin care, Comitetul de nominalizare şi remunerare ne comunică faptul că nu are propuneri referitoare la acesta;
Facem următoarele precizări:
În conformitate cu prevederile art. 1 pct. 8. din Anexa 1 la H.G. nr. 722/2016, componenta iniţială a planului de selecţie este un document de lucru care se întocmeşte la începutul perioadei de selecţie şi cuprinde, fără a se limita la acestea, aspectele-cheie ale procedurii de selecţie, identificând data de început a procedurii de selecţie, documentele ce trebuie depuse, cerinţele cu privire la expertul independent, în cazul în care se decide contractarea sa, data finalizării planului de selecţie în integralitatea sa şi alte elemente care se pot cunoaşte până la numirea administratorilor;
Potrivit dispoziţiilor art. 8 din Anexa 1 la H.G. nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, termenii de referinţă pentru expertul independent sunt propuşi pe baza componentei iniţiale a planului de selecţie şi se aprobă de către conducătorul autorităţii publice tutelare.
	În conformitate cu prevederile art. 129 alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local.
	Având în vedere art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare “Consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.”
	În concluzie, având în vedere cele prezentate mai sus, înaintăm Consiliului Local al Municipiului Timişoara Planul de selecţie pentru ocuparea posturilor vacante din cadrul Consiliului de administraţie la Compania Locală de Termoficare „Colterm” S.A. Timişoara - componenta iniţială, conform Anexei care face parte integrantă din prezentul raport.
	Având în vedere prevederile legale expuse în prezentul raport, apreciem că Proiectul de hotărâre privind aprobarea Planului de selecţie pentru ocuparea posturilor vacante din cadrul Consiliului de Administraţie la Compania Locală de Termoficare „Colterm” S.A. Timişoara - componenta iniţială, îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara


Consilier,
Lazăr Violeta



[image: C:\Users\lpetrut\Desktop\TM2023 Horizontal RO-01.jpg]
Cod FO53-01, ver. 1



image1.jpeg




image2.jpeg
‘ d Timisoara 2023
4 Capitala Europeana a Culturii





